बालासर में बूस्टिंग स्टेशन विवाद में पांच लोगों पर केस, जेल भेजे
गांवबालासर में बूस्टिंग स्टेशन से श्मशान घाट पानी ले जाने के लिए हुए विवाद में पांच लोगों के खिलाफ पुलिस ने केस दर्ज किया हैं। सोमवार को आरोपियों को ऐलनाबाद अदालत में पेश किया गया जहां से उन्हें 14 दिन की न्यायिक हिरासत में भेज दिया गया हैं। जांचकर्ता उपनिरीक्षक छबीलदास ने बताया कि इस विवाद में बालासर के मांगेराम संदीप कुमार ने अन्य कुछ लोगों के साथ मिलकर गांव के मदन थाकन, दलीप थाकन रिछपाल सिंह पर जानलेवा हमला कर दिया था, जिसमें तीनों गंभीर रूप से घायल हो गए थे, जिन्हें उपचार के लिए सिरसा दाखिल करवाया गया था, पुलिस ने मदन थाकन की शिकायत पर पांच लोगों के खिलाफ केस दर्ज किया था।
ये है मामला
बतादें कि रविवार को गांव बालासर में बूस्टिंग स्टेशन से श्मशान घाट पानी ले जाने को लेकर दो पक्षों में विवाद हो गया। पहले गांव में ही दोनों पक्षों में हाथापाई हुई और कुछ लोग घायल हुए तो वे उपचार के लिए रानियां के सामुदायिक स्वास्थ्य केंद्र में पहुंचे तो दूसरे पक्ष के लोग भी सामुदायिक स्वास्थ्य केंद्र पहुंच गए और स्वास्थ्य केंद्र परिसर में फिर से दोनों पक्षों में झगड़ा हो गया। स्वास्थ्य केंद्र परिसर में एक पक्ष के लोगों पर पत्थरों से जानलेवा हमला बोल दिया। इस झगड़े में तीन लोग घायल हो गए जिन्हें उपचार के लिए सिरसा दाखिल करवाया गया हैं। गांव बालासर में मदनलाल थाकन ने बताया कि उनके गांव बालासर में श्मशान भूमि के बूस्टिंग स्टेशन का निर्माण होना हैं। वे रविवार सुबह गांव में जा रहे थे तो गांव के कुछ लोगों ने उनपर हमला बोल दिया। जब वे उपचार करवाने रानियां के सामुदायिक स्वास्थ्य केंद्र में आए तो दूसरे पक्ष के लोग भी वहां गए और पत्थरों से उन पर हमला बोल दिया। इस दौरान बड़ी मुश्किल से बीच बचाव करके मामले को शांत करवाया गया। लेकिन इस झगड़े में मदन थाकन, दलीप थाकन, रिछपाल सहित कुछ अन्य लोग घायल हो गए। सिर पर गंभीर चोटें लगने के कारण मदनलाल गंभीर रूप से घायल हो गया, जिसे उपचार के लिए सिरसा ले जाया गया हैं। घायल मदनलाल की हालत गंभीर बनी हुई है।
bho_Deva hin_Deva hin_Deva hin_Deva